[{"text_idx": "#000003", "text": "Ceufadu mo\u0302r ar gyfer pob gallu"}, {"text_idx": "#000007", "text": "Teithiau a Hyfforddiant Pen Lly\u0302n 2021"}, {"text_idx": "#000011", "text": "Mae'r gost yn cynnwys yr holl arweiniant caiac mo\u0302r a chyfarwyddyd trwy gydol y penwythnos ond ddim llety, llogi offer na bwyd"}, {"text_idx": "#000014", "text": "Bydd arweinydd a ceufadwr mo\u0302r profiadol lleol Steve Mattock yn helpu fi."}, {"text_idx": "#000015", "text": "Teithiau clasurol Pen Lly\u0302n, ar gyfer pobl gyda phrofiad sylweddol mewn tonnau a dw\u0302r symud."}, {"text_idx": "#000018", "text": "Mae arfordir Pen Lly\u0302n yn Ardal o Harddwch Cenedlaethol Eithriadol (AHNE) ac yn Ardal Cadwraeth Arbennig (ACA). Mae'n cynnig ystod o arfordiroedd diddorol i archwilio o geufad mo\u0302r fel clogwyni creigiog serth, ynysoedd alltraeth a thraethau hardd. Gyda dewis o arfordir y gogledd neu'r de ac ardaloedd gyda llif llanw a hebddo, gallwn ddod o hyd i lefydd i badlo mewn bron pob tywydd. Mae Ynys Enlli (Ynys Bardsey) yn gwarchod pen gorllewinol y penrhyn, ac mae'n edrych yn agos iawn, ond gyda cheryntau llanw cryf bydd angen gwyntoedd caredig arnom i fentro drostyn nhw."}, {"text_idx": "#000019", "text": "Mae'r clogwyni a'r traethau'n darparu cynefinoedd i ystod eang o adar y mo\u0302r. Ym mis Mehefin bydd llu o adar yn nythu i'w gweld, gan gynnwys gwylogod, mulfrain gwyrdd, a gwylanod coesddu. Mae'r arfordiroedd creigiog hefyd yn darparu cyfleoedd gwych ar gyfer chwilota am fywyd gwyllt yn y pyllau ac ar y creigiau. Fe ddylen ni weld digon o forloi ac o bosib rhai morfilod. Mae traddodiad hir o gysylltiad dynol a\u0302'r arfordir ar Benrhyn Lly\u0302n felly mae stori gan bron bob traeth a phentir. Mae henebion hanesyddol arfordirol fel caer pentir oes yr haearn ym Mhorth Dinllaen, castell canoloesol yng Nghriccieth a safleoedd crefyddol sy'n gysylltiedig a\u0302'r llwybr pererindod i Ynys Enlli."}, {"text_idx": "#000028", "text": "Diwrnod 1: Cyfarfod am 9/9.30am i drefnu'r diwrnod. Caiacio trwy'r dydd. Noswaith: ymlacio"}, {"text_idx": "#000029", "text": "Diwrnod 2: Cyfarfod am 9/9.30am i drefnu'r diwrnod. Caiacio y rhan fwyaf o'r dydd, mae posibilrwydd o orffen yn gynharach os bydd angen. Ymadael neu ymestyn eich arhosiad."}]